**Slovenská bridžová liga** skratka **SBL** sa na Slovensku hrá od roku 2003. Je to súťaž 4-8 členných družstiev.

Model ligy od roku 2012
-----------------------

Prvú ligu hrá 8 družstiev systémom každý s každým, štartovné čísla sú pridelené podľa výsledkov predchádzajúceho ročníka, na jarnom sústredení v poslednom kole hrá 1. proti 2. 3. proti 4. atď. z predchádzajúceho ročníka. Jesenné sústredenie sa hrá tiež systémom každý s každým, v poslednom kole hrá 1. proti 2. atď. podľa výsledkov jarnej časti.

Model ligy v roku 2011
----------------------

V roku 2011 sa 1. liga rozšírila zo 6 na 8 družstiev. O tieto dve nové miesta sa hrala baráž v Žiline, ktorej sa zúčastnili družstvá z 5. a 6. miesta 1. SBL 2010 a družstvá z 2. miesta 2. SBL Východ a Západ.

|  | Baráž o 1. ligu |  |
| --- | --- | --- |
| Miesto | Družstvo | VP |
| 1. | Cassovia (Košice) | 48 |
| 2. | Inter (Bratislava) | 47 |
| 3. | RGB (Bratislava) | 46 |
| 4. | Zemplín (Michalovce) | 39 |

Prvá SBL sa hrá v dvoch fázach. V jarnej fáze sa hrá systémom každý s každým na 20 rozdaní v zápase. V jesennej fáze družstvá na 5. až 8. mieste hrajú znova systémom každý s každým a poslední dvaja zostúpia do 2. ligy. Družstvá na 1. - 4. mieste hrajú KO systémom, semifinále na 40 rozdaní a finále na 64 rozdaní, zápas o 3. a 4. miesto na 40 rozdaní. Semifinále hrajú 1:4 a 2:3.

### Výsledky 1. SBL 2011

Jarné sústredenie I. SBL

| Miesto | Družstvo | VP | IMP |
| --- | --- | --- | --- |
| 1. | Légia Košice | 141 | +186 |
| 2. | KBK Košice | 120 | +73 |
| 3. | Topolčany | 106 | +8 |
| 4. | RIP Košice | 104 | -1 |
| 5. | Napchávači Petržalka | 98 | -40 |
| 6. | Cassovia Košice | 97 | -41 |
| 7. | Inter Bratislava | 94 | -57 |
| 8. | Laurus Michalovce | 79 | -128 |

Model ligy od roku 2007
-----------------------

V roku 2007 sa SBL rozdelila na Prvú a Druhú ligu. 

### Prvá liga

V prvej lige bolo 6 družstiev. Tieto spolu hrajú systémom každý s každým, družstvá sa stretnú dvakrát, raz ako domáci a raz ako hostia. Zápasy sa hrajú na 20 rozdaní. Posledné dve družstvá z prvej ligy zostupujú a víťazi druhej ligy postupujú.

V r. 2007 sa do prvej ligy hrala kvalifikácia v dvoch konferenciách Východ a Západ, z každej konferencie postúpili do prvej ligy tri družstvá. 

#### Kvalifikácia

Do kvalifikácie do Prvej ligy sa prihlásilo 18 družstiev. Bratislavská divízia 6, Severozápadná 3 - tieto divízie tvorili Západnú konferenciu.

Košická divízia 5, Michalovská divízia 4 - Východná konferencia. 

Výsledky kvalifikácie sú na adrese  Archivované 2007-07-03 na Wayback Machine

Do prvej ligy postúpili:

* Konferencia Východ: 1. Boros, Košice 2. Laurus, Michalovce-Košice 3. Old Boys, Košice
* Konferencia Západ: 1. Inter, Bratislava 2. Lozorno, Nové Zámky-Bratislava-Žilina 3. Bratislava

#### Výsledky 1. SBL 2007

| Miesto | Družstvo | VP | IMP |
| --- | --- | --- | --- |
| 1. | Lozorno | 186 | +166 |
| 2. | Boros | 181 | +167 |
| 3. | Inter | 174 | +142 |
| 4. | Laurus | 142 | -40 |
| 5. | Bratislava | 134,5 | -64 |
| 6. | Old Boys | 76 | -371 |

#### Výsledky 1. SBL 2008

| Miesto | Družstvo | VP | IMP |
| --- | --- | --- | --- |
| 1. | Lozorno | 202 | +290 |
| 2. | Inter | 169 | +122 |
| 3. | Klasik | 163 | +70 |
| 4. | Boros | 139 | -46 |
| 5. | Laurus | 139 | -58 |
| 6. | Lipa | 76 | -378 |

Do druhej ligy zostúpili družstvá Laurus a Lipa. Družstvá Boros a Laurus mali rovnaký počet VP, ich vzájomné zápasy skončili 16:14 a 14:16, o konečnom poradí rozhodol súčet Impov.
Na druhom sústredení hralo družstvo Lipa veľmi oslabené, nastúpil zaň ako náhradník začiatočník, čo čiastočne znehodnotilo súťaž.

#### Výsledky 1. SBL 2009

Výsledková listina

| Miesto | Družstvo | VP | IMP |
| --- | --- | --- | --- |
| 1. | Lozorno | 223 | +346 |
| 2. | Inter | 155 | +30 |
| 3. | Cassovia | 149 | +4 |
| 4. | Boros | 148 | -9 |
| 5. | RGB | 113 | -185 |
| 6. | Klasik | 112 | -168 |

V roku 2011 bude 1. SBL rozšírená na 8 družstiev, družstvá z 5. a 6. miesta budú hrať baráž s družstvami na druhých miestach v druhej lige Východ a Západ.

#### Výsledky 1. SBL 2010

Celkové výsledky

| Miesto | Družstvo | VP | IMP |
| --- | --- | --- | --- |
| 1. | Lozorno | 213 | +372 |
| 2. | Laurus (Michalovce) | 155 | +43 |
| 3. | KBK (Košice) | 150 | +4 |
| 4. | Napchávači (Bratislava) | 138 | -65 |
| 5. | Cassovia (Košice) | 131 | -106 |
| 6. | Inter (Bratislava) | 103 | -248 |

### Druhá liga

Druhá liga je rozdelená na dve regionálne druhé ligy - Východ a Západ.

Druhá liga je otvorenou súťažou, do ktorej sa môže prihlásiť ľubovoľné slovenské družstvo, hráči družstva nemôžu byť zároveň hráčmi prvoligového družstva. Víťazi Druhej ligy postupujú do Prvej ligy.

#### Výsledky 2. ligy 2007

V roku 2007 sa do druhej ligy Západ prihlásilo 6 družstiev a do druhej ligy Východ 8 družstiev.

  

##### Západ

1. Klasik (Bratislava) 97 VP
2. Sedem trefov hrmených s rekontrou (Topoľčany) 93 VP
3. Je mi to jedno (Bratislava) 84 VP
4. RGB (Bratislava) 76 VP
5. Honer (Bratislava) 69 VP
6. Rebelky (Topolčany) 22 VP

##### Východ

1. Lipa (Michalovce) 152 VP
2. News (Michalovce) 144 VP
3. Cassovia (Košice) 142 VP
4. 4SUST (Košice) 120 VP
5. Nová podkova (Michalovce) 78 VP
6. Šance (Košice) 66 VP
7. Blondínky (Košice) 61 VP
8. Nádeje (Košice) 43 VP

Do I. ligy postúpili družstvá Lipa a Klasik.

#### Výsledky 2. ligy 2008

V roku 2008 sa do druhej ligy Západ prihlásilo 5 družstiev a do druhej ligy Východ 7 družstiev.

  


| II. liga východ |
| --- |
| Miesto | Družstvo | VP | IMP |
| 1. | Cassovia | 241 | +627 |
| 2. | MIX | 211 | +301 |
| 3. | NEWS | 153 | -15 |
| 4. | Blondínky | 136 | -170 |
| 5. | Šance | 127 | -203 |
| 6. | Podkova | 126 | -262 |
| 7. | Nádej | 51 | -278 Družstvo odstúpilo po jarnej časti |

| II. liga západ |
| --- |
| Miesto | Družstvo | VP |
| 1. | RGB | 109 |
| 2. | STHsR | 106 |
| 3. | Honér juniori | 60 |
| 4. | Honér | 54 |
| 5. | DNM | Družstvo odstúpilo |

#### Výsledky II. ligy 2009

II. ligu Východ hralo 7 družstiev. S prevahou vyhralo družstvo Laurus, ktoré sa po roku vrátilo do I. ligy.

|  |  |  |  |
| --- | --- | --- | --- |
|  | Názov | VP | IMP |
| 1. | Laurus | 272 | +891 |
| 2. | RIP | 216 | +289 |
| 3. | MIX Team | 210 | +261 |
| 4. | Zemplín | 199 | +197 |
| 5. | Blondínky | 119 | -470 |
| 6. | Šance | 108 | -386 |
| 7. | Podkova | 86 | -682 |

Do II. ligy Západ sa prihlásilo 7 družstiev, dve družstvá však po jarnej časti odstúpili, pričom mali po jednom nedohratom zápase z jarnej časti, takže ich zápasy boli anulované.

|  |  |  |  |
| --- | --- | --- | --- |
|  | Názov | VP | IMP |
| 1. | Napchávači | 150 | +165 |
| 2. | Kovarce | 136 | +66 |
| 3. | Domino Nitra | 120,3 | +8 |
| 4. | Honér | 117 | -2 |
| 5. | Gam Trnava | 66 | -247 |

Model ligy v rokoch 2004-2006
-----------------------------

Vzhľadom na pomerne úzku členskú základňu a zníženie cestovných nákladov, bola SBL v rokoch 2004-2006 otvorenou súťažou, do ktorej sa mohlo prihlásiť ľubovoľné slovenské bridžové družstvo a nemuselo sa do nej kvalifikovať. SBL sa hrala v dvoch konferenciách a štyroch divíziách. V divíziách sa hralo systémom každý s každým, prví dvaja z divízie postúpili do K.O. zápasov v rámci konferencie, prvý z jednej divízie proti druhému z druhej divízie a naopak. Víťazi hrali o prvé a druhé miesto v rámci konferencie, porazení hrali o tretie a štvrté miesto v rámci konferencie. 

Prví dvaja z konferencií postúpili do celoslovenského finále, kde sa znova hralo K.O. systémom, víťaz konferencie proti druhému z druhej konferencie a naopak. Víťazi hrali superfinále a porazení hrali o tretie a štvrté miesto.

* Východná konferencia
	+ Košická divízia
	+ Michalovské divízia
* Západná konferencia
	+ Severozápadná divízia
	+ Bratislavská divízia

Model ligy v roku 2003
----------------------

V roku 2003 sa hralo systémom každý s každým na 32 rozdaní, ligu hralo 10 družstiev.

Bridžová liga v Česko-Slovensku
-------------------------------

Počas existencie Česko-Slovenska sa nehrala slovenská liga. Slovenské družstvá hrávali v českej druhej lige, v Moravskej skupine. Bratislavské družstvo sa prebojovalo do Prvej ligy a dlhodobo sa v nej udržalo a umiestňovalo sa na popredných miestach. Košické družstvo sa do Prvej ligy dvakrát prebojovalo, ale vždy po roku z nej zostúpilo.

Víťazi SBL
----------

* 2003 1. Košice 1 2. Laurus (Michalovce) 3. Bratislava
* 2004 1. Cassovia (Košice) 2. Boros (Košice) 3. Bratislava 1 4. Bratislava 2
* 2005 1. Boros (Košice) 2. Cassovia (Košice) 3. Topec (Topolčany) 4. Trenčín-Žiar nad Hronom
* 2006 1. Boros (Košice) 2. SP (Bratislava) 3. Cassovia (Košice) 4. ŠKMFI (Bratislava)
* 2007 1. Lozorno (Nové Zámky, Bratislava, Žilina) 2. Boros (Košice) 3. Inter (Bratislava, Praha)
* 2008 1. Lozorno (Nové Zámky, Žilina, Bratislava, Košice) 2. Inter (Bratislava, Praha) 3. Klasik (Bratislava, Trenčín)
* 2009 1. Lozorno (Nové Zámky, Bratislava, Košice, Praha) 2. Inter (Bratislava) 3. Cassovia (Košice)
* 2010 1. Lozorno (Nové Zámky, Bratislava, Košice, Praha) 2. Laurus (Michalovce) 3. KBK (Košice)

Referencie
----------

1. ↑  Baráž o 1. SBL 2011
2. ↑  Výsledková listina I. SBL 2011
3. ↑  Výsledková listina 1. SBL 2010
4. ↑  Výsledková listina I. SBL 2009
5. ↑   Výsledky II. ligy 2008
6. ↑  Výsledky ligových súťaží 2009
7. ↑  Výsledky SBL 2003
8. ↑   *Výsledky SBL 2006* [online]. [Cit. 2007-06-10]. Dostupné online. Archivované 2007-09-28 z originálu.
9. ↑  Výsledky SBL 2007
10. ↑  Výsledky SBL 2008

Externé odkazy
--------------

* Propozície SBL